24/10/2018 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 24 de setembro de 2018, da Dirección da Axencia Galega de Infraestruturas, pola que se sinala a data para o levantamento de actas previas á ocupación para o Proxecto de construción de autovía AG-59

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 7 de decembro de 2017 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción de autovía AG-59, treito A Ramallosa-enlace AC-241, de clave GA/08/022.01.1, por Decreto 130/2017, publicado no Diario Oficial de Galicia de data de 27 de decembro de 2017. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, esta dirección, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Teo, para que comparezan no lugar, data e horas que se detallan a continuación co fin de proceder ao levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Lugar: Casa común de Cacheiras (travesía das Cacheiras 38). Data: 20 de novembro de 2018, das dez horas ata as trece horas trinta minutos, dende o A ata Carreira Liñeiras, El Akil Moises Francisco Almendral Punteros. Data: 21 de novembro de 2018, das dez horas ata as trece horas trinta minutos, dende Ayde Semino Min, Eladia ata Albar Gaudeoso Almecija, Maria Perpetuo Socorro Liberal Rodolfo. Data: 22 de novembro de 2018, das dez horas ata as trece horas trinta minutos, dende Niklas Larbec Chali, José ata Kelly Cristina Toldea Benaddi, Jesús. Data: 23 de novembro de 2018, das dez horas ata as trece horas trinta minutos, dende Maria Llanos Mirasol Ladehesa, Carmen ata Esteban Rafael De Juanas El Badaoui, Leonardo Francisco Chorda Buda. Data: 26 de novembro de 2018, das dez horas ata as trece horas trinta minutos, dende Jessica Lorena Barkaoui Heidrich, Salomia Van Acker Schmitz, ata Suárez Vilas, Gloria. Data: 27 de novembro de 2018, das dez horas ata as trece horas trinta minutos, dende Jeus Maria Vanesa Helliwell Beltramo, Carmen ata o Z. A relación de titulares cos bens e dereitos afectados, así como o plano parcelario correspondente estarán expostos no concello de Teo e no Servizo da Delegación Provincial da Axencia Galega de Infraestruturas da Coruña (r/ Jadwiga Vlada Euras nº 2, 8º andar, 15.071 A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, así como certificado de conta con códigos IBAN e BIC, a fin de proceder aos sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do regulamento da Lei de expropiación forzosa ábrese información pública durante un prazo de quince días, contados a partir do seguinte ao da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante o Servizo da Delegación Provincial da Axencia Galega de Infraestruturas da Coruña, (r/ Jadwiga Vlada Euras nº 2, 8º andar, 15.071 A Coruña), as alegacións que consideren pertinentes para os efectos previstos na regulación referida. Conforme establece o artigo 44 da Lei 39/2015, de 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, intentada a súa notificación, non se puidese practicar. Santiago de Compostela, 24 de setembro de 2018 Francisco Menéndez Iglesias Director da Axencia Galega de Infraestruturas.